የኢትዮጵያ አየር መንገድ በአፍሪካ የነፃ ገበያ ስርዓት ተጠቃሚነቱን ለማረጋገጥ በትኩረት እየሰራ መሆኑን ተገለፀ
አዲስ አበባ፤ ህዳር 12/2006 (ዋኢማ) – የኢትዮጵያ አየር መንገድ እንደ አውሮፓውያን አቆጣጠር በ2015 ዓ/ም ለመተግበር በአፍሪካ መሪዎች የተወሰነው የ1999 የያምስኩሩ የመሪዎች ስምምነት እንዲተገበር ፍላጎቱን እያሳየ መሆኑን  ገልፀዋል፡፡እንደ ሮይተርስ ዘገባ በስምምነቱ ሁሉም የአፍሪካ አገሮች አየር መንገዶች በመካከላቸው ነፃ የአየር ክልል የመጠቀም መብት የሚሰጥ ሲሆን እስካሁን በሀገሮች የአየር ክልል ያለው ክልከላና ውስንነቶች በማስወገድ በኩል ሁነኛ ሚና የሚጫወት የመሪዎች ስምምነት ነው፡፡የኢትዮጵያ አየር መንገድ ዋና ስራ አስፈፃሚ ተወልደ ገብረማሪያም ከሮይተርስ የዜና ወኪል ባደረጉት ቃለ ምልልስ እንደገለፁት በደቡብ አፍሪካ፣ ኬንያና ናጄርያ መዲናዎች ለመፍጠር ታስቦ የተገነቡ የአውሮፕላን ጣቢያዎች እንደተፈለገው ያለ ማደጋቸው ዋና ምክንያት በአፍሪካ አባል ሃገራት ያለው የአየር ክልል የመጠቀም ክልከላዎች መሆኑ ጠቁሟል፡፡የኢትዮጵያ አየር መንገድ እስከአሁን ተጠቀሚነቱ እያረጋገጠ የመጣ ቢሆንም ዋና ተጠቃሚ መሆን የሚችለው ፋስት ጀት የተባለ አዲስ የሚመሰረትና በቅናሽ በረራ ማድረግ የሚችል አህጉር አቀፍ የአየር መንገድ ነው፡፡እንደ ዓለም አቀፍ የአየር መንገዶች ህብረትትንበያ በሚቀጥለው አምስት ዓመታት በፍጥነት የማደግ ዕድል ካላቸው 10 ፈጣን የትራንስፖርት የገበያ ማዕከላት ስመንቱ በአፍሪካየሚገኙ መሆናቸው ለአየር መንገዶች ከፍተኛ ውድደር መክፈት እንደሚያስችል ለማወቅ ተችሏል፡፡እንደ አቶ ተወልደ ገለፃ አፍሪካ መሰረት የሌላቸው የውጭ ሀገር አየር መንገዶች ሰማንያ በመቶ የገበያ ድረሻው መውሰድ ችሏል፡፡ ይህ ደግሞ በ1980ዎቹ አርባ በመቶ ድርሻ የነበራቸው መሆኑን አመላክቷል፡፡